દેશમાં વધતાં પ્રદૂષણને લઇને કેન્દ્ર સરકાર ચિંતિત છે. પ્રદૂષણ ઘટાડવા માટે સીએનજી અને ઇલેક્ટ્રિક રિક્ષા-ટેક્સીઓને પરમિટ વગર મંજૂરી આપવાનો નિર્ણય કરાશે. આ પ્રકારના વાહનનો લોકો વધુને વધુ ઉપયોગ કરે તે માટે ભાડાંના દર પેટ્રોલ અને ડીઝલના વાહન કરતા ઓછા રાખવામાં આવશે. કેન્દ્ર સરકાર લાંબાગાળે પેટ્રોલ અને ડીઝલ રિક્ષાઓ સહિત તમામ ટ્રાન્સપોર્ટ વાહનોને બંધ કરવાની દિશામાં આગળ વધી રહી છે. આગામી ત્રણ મહિનામાં કેન્દ્ર સરકાર કાયદો લાવી જાહેરનામું કરશે.